b'\n_START_ARTICLE_\nOikeuspsykiatria\n_START_PARAGRAPH_\nOikeuspsykiatria on psykiatriaa oikeudenk\xc3\xa4yt\xc3\xb6ss\xc3\xa4 (tuomioistuimissa, poliisitoiminnassa ja kriminaalihuollossa). Se on l\xc3\xa4\xc3\xa4ketieteen ala, jolle osa psykiatreista erikoistuu._NEWLINE_Oikeuspsykiatrit tekev\xc3\xa4t syytetyille mielentilatutkimuksia, vangittujen vaarallisuusarvioita sek\xc3\xa4 antavat oikeuspsykiatrista hoitoa. Terveyden ja hyvinvoinnin laitos koordinoi mielentilatutkimuksiin ja vaarallisuusarvioihin liittyv\xc3\xa4\xc3\xa4 toimintaa. THL my\xc3\xb6s valmistelee ja esittelee oikeuspsykiatristen asioiden lautakunnassa k\xc3\xa4sitelt\xc3\xa4vi\xc3\xa4 asioita. Kuopiossa toimiva Niuvanniemen sairaala on erikoistunut hoitamaan kriminaalipsykiatrisia potilaita.'